सन् १९९८ को विश्वकप विजेता फ्रान्स सन् २००२ मा समूह चरणबाट बाहिरिएको नजिरसँगै डिफेन्डिङ च्याम्पियनले विश्वकपमा गतिलो गर्न सकेका छैनन् । २००२ को विजेता ब्राजिल सन् २००६ मा क्वार्टरफाइनल पुगेको थियो । फेरि सन् २००६ को विश्वविजेता इटाली सन् २०१० मा समूह चरण काट्न सकेन भने सन् २०१० को विजेता स्पेनको पनि २०१४ मा त्यही हालत भएको थियो । अहिले लगभग त्यही अवस्थामा पुगिसकेको जर्मनी स्विडेनविरुद्ध टोनी क्रुजको लोभलाग्दो गोलले अन्तिम खेलसम्मका लागि जोगिएको छ । दक्षिण कोरियाले बराबरीमा रोक्न सके जर्मनीको यात्रा समाप्त हुनेछ ।
